གཅིག་སྒྲིལ་གྱི་དགུ་ཐུག་ཞེས་པའི་ལས་འགུལ་དེའི་དགོས་དམིགས་སྐོར་ལ་བོད་ཀྱི་གཏམ་བརྗོད་རུ་ཁག་གི་འགན་འཛིན་ལྷག་པ་ཚེ་རིང་ལགས་ཀྱིས་འདི་གའི་གསར་འགོད་པར།དྷ་རམ་ས་ལ་ནི་བོད་པའི་སྤྱི་ཚོགས་ཆུང་ཆུང་ཞིག་ཆགས་ཡོད་ཀྱང་།ང་ཚོ་ཚང་མ་གཅིག་སྒྲིལ་དང་མཉམ་རུབ་ཐོག་ནས་དགུ་ཐུག་བསྐོལ་བ་དཀོན་པོ་ཆགས་ཡོད་སྟབས།ང་ཚོས་གཏམ་བརྗོད་ཀྱི་རྣམ་པའི་ཐོག་ནས་དེང་སང་བཙན་བྱོལ་སྤྱི་ཚོགས་ནང་ཆོལ་ཁའི་འཐེན་ཁྱེར་དང་།ལུང་ཚན་གྱི་འཐེན་ཁྱེར།དེ་བཞིན་ཕྱོགས་ཁག་འཐེན་ཁྱེར་སོགས་ཀྱི་རྙོག་ཟིང་གི་རྐྱེན་གྱིས་ང་ཚོའི་སྤྱི་ཚོགས་གཡས་དཀྲུག་གཡོན་དཀྲུག་མང་པོ་ཞིག་བྱས་ཡོད་སྟབས།དེ་རིང་ང་ཚོ་གཅིག་སྒྲིལ་བྱས་ཏེ།ང་ཚོའི་སྤྱི་ཚོགས་དཀྲུག་ཤིང་དང་ཟང་ཟིང་བཟོ་མཁན་གྱི་རྒྱུ་ངན་པ་ཚང་མ་གླུད་ལ་མར་གཡུགས་ཏེ།ལོ་གསར་པ་དེ་རྟེན་འབྲེལ་བཟང་པོའི་ངང་ནས་ཚུར་བསུ་ཐུབ་པའི་ཆེད་དུ།ང་ཚོས་ཆོལ་ཁའི་འཐེན་ཁྱེར་གྱི་གླུད་དང་ཆོས་ལུགས་འཐེན་འཁྱེར་གྱི་གླུད།ཕྱོགས་ཁག་རིང་ལུགས་ཀྱི་གླུད།དེ་བཞིན།ལུང་ཚན་རིང་ལུགས་ཀྱི་གླུད་བཅས་གླུད་མི་འདྲ་བ་བཞི་བཟོས་ཡོད་ལ།དེ་རིང་ང་ཚོ་བོད་རིགས་ཚང་མས་གཅིག་སྒྲིལ་ཐོག་དགུ་ཐུག་ཅིག་བཏུང་རྗེས།གཅིག་སྒྲིལ་ངང་འཐེན་འཁྱེར་གྱི་གླུད་ཚང་མ་མར་གཡུགས་ཏེ།ང་ཚོས་དགའ་དགའ་སྤྲོ་སྤྲོའི་ངང་མ་འོངས་པའི་ལོ་ཟླའི་ནང་ཚང་མ་འཆམ་མཐུན་དང་གཅིག་སྒྲིལ་བྱས་ཏེ་ལས་དོན་སོགས་ཧུར་ཐག་གནང་པའི་རེ་བ་ཡོད།ཅེས་བརྗོད་བྱུང་།